Den fuldbyrdede voldtægt fandt sted i de tidlige morgentimer lørdag. En 17-årig pige fra Hjørring var på vej hjem fra en bytur og går hjem via Parallelvej. Da hun kommer til Bispebroen bliver hun bagfra grebet om halsen og trukket ned på baneterrænet. Voldtægten finder sted i tidsrummet fra cirka kl. 5.20 til kl. 7.20. "Jeg betegner det som en særdeles grov voldtægt, da pigen er blevet tilbageholdt i flere timer", siger vicepolitikommissær Peter Skovbak fra Nordjyllands Politi i Hjørring. Da pigen kommer hjem på sin bopæl bliver voldtægten anmeldt med det samme. Gerningsmanden beskrives som 17 - 19 år, 170 cm høj, spinkel af bygning og med et smalt ansigt. Han havde meget kort karseklippet hår og iført sort vinterjakke med pelskrave på hætten. Han bar mørke cowboybukser og hvide sko. Desuden talte han nordjysk. Hvis nogen har set noget i tidsrummet mellem kl. 5.20 og 7.20 i området vil Nordjyllands Politi gerne kontaktes på tlf. 1-1-4.
Politiet beder nu offentligheden om hjælp, i det som Politiet selv betegner som en særdeles grov voldtægtssag.